U-I-84/95
Natisni
Opravilna št.:
U-I-84/95
Datum odločitve:
20. 9. 1995
Objavljeno:
OdlUS IV, 82
ECLI:
ECLI:SI:USRS:1995:U.I.84.95
Akt:
Pravilnik o merilih za določitev obratovalnega časa gostinskih obratov (Ur. list RS, št. 15/95)
Izrek:
Postopek za preizkus pobude za začetek postopka za oceno ustavnosti in zakonitosti Pravilnika o merilih za določitev obratovalnega časa gostinskih obratov se ustavi.
Evidenčni stavek:
Postopek za preizkus pobude za oceno ustavnosti in zakonitosti določb Pravilnika o merilih za določitev obratovalnega časa gostinskih obratov se ustavi, ker pobudnica v danem roku ni dopolnila pobude.
Geslo:
Nepopolna vloga.
Obratovalni čas gostinskih obratov.
Pravna podlaga:
Zakon o pravdnem postopku (ZPP), 109. čl.
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Jožica Manfreda, Kobarid
Datum vloge:
15. 5. 1995
Vrsta odločitve:
sklep
Vrsta rešitve:
ustavitev
Dokument:
US17522
Dokument v PDF obliki:
U-I-84-95.pdf
115 KB
Prenesite datoteko
U-I-84/95
20.9.1995
S K L E P
Ustavno sodišče je v postopku za preizkus pobude Jožice Manfreda iz Kobarida na seji dne 20.9.1995
s k l e n i l o :
Postopek za preizkus pobude za začetek postopka za oceno ustavnosti in zakonitosti Pravilnika o merilih za določitev obratovalnega časa gostinskih obratov (Uradni list RS, 15/95) se ustavi.
O b r a z l o ž i t e v
A.
1. Pobudnica v svoji vlogi, ki jo naslavlja kot pobudo za oceno ustavnosti in zakonitosti v izreku citiranega pravilnika, navaja "da skupina prizadetih občanov bije obupen boj proti odprtju diskoteke sredi bivalnega naselja vasi Idrsko; zaščito svojih pravic nočnega reda in miru vidijo v izpodbijanem pravilniku, vendar kot nepoznavalci pravnega jezika ne razumejo pomena nekaterih določb, zato prosijo Ustavno sodišče za razlago le-teh ter za odgovor, po kakšnih zakonih je zaščitena njihova pravica do nočnega miru in počitka".
B.
2. Po določbi prvega odstavka 109. člena Zakona o pravdnem postopku (Uradni list SFRJ, št. 4/77, 6/80, 36/80, 43/81, 69/82, 58/84, 74/87, 57/89, 20/90 in 27/90) v zvezi s 6. členom Zakona o Ustavnem sodišču (Uradni list RS, št. 15/94 - v nadaljevanju:
ZUstS) se vloga, ki je nerazumljiva ali ne vsebuje vsega, kar je treba, da bi se lahko obravnavala, vrne vložniku v popravo oziroma dopolnitev z ustreznimi napotki.
3. Iz pobude ni bilo razvidno, s katerimi ustavnimi oziroma zakonskimi normami naj bi bil citirani pravilnik v neskladju in iz katerih razlogov, niti ni bil izkazan pravni interes pobudnice, zato je Ustavno sodišče pobudnico pozvalo, naj pobudo v roku 30 dni ustrezno dopolni. Pri tem jo je opozorilo na možnost ustavitve postopka, če vloge v navedenem roku ne bo dopolnila.
4. Glede na to, da pobudnica v danem roku svoje vloge ni dopolnila, je Ustavno sodišče postopek za preizkus pobude ustavilo.
C.
5. Ustavno sodišče je sprejelo ta sklep ob smiselni uporabi tretjega odstavka 28. člena ZUstS v sestavi: predsednik dr. Tone Jerovšek in sodniki Peter Jambrek, mag. Matevž Krivic, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek